"26. aprillil sulgesid Vene väed piiramisrõnga Berliini ümber." Nii algab film "Anonyma - naine Berliinis". Jutt käib 1945. aastast ja filmi tegevus hõlmab paari esimest kuud pärast Berliini vallutamist Nõukogude vägede poolt. Film avab ühe tabuteema, millest Saksamaal ei räägitud aastakümneid.  Nõukogude Liidus ja hiljem Venemaal muidugi ammugi mitte. Vana sõjakombe järgi löödi vaenlase mehed maha või viidi orjusesse, naised aga vägistati. Just seda teist poolt, tuhandete saksa naiste jõhkrat vägistamist 1945. aastal, ongi kujutatud filmis "Anonyma - naine Berliinis".